Damotas

Nepainioti su senovės valstybe Daamatu 

Damotas (gezas: ዳሞት, Damot) – istorinė valstybė, buvusi dabartinės pietinėsEtiopijos teritorijoje. Jos teritorija buvo į pietus nuo Mėlynojo Nilo (dab. Vakarų Ševos zona ir Horo Guduru Velega Oromijos regione). Čia teka Guderio upė, susieina Avašo ir Gibės aukštupiai.Milkias, Paulos (2011). Ethiopia. Internet Archive. Santa Barbara, Calif. : ABC-CLIO.

Svarbiausios jos kaimynės buvo amharų valstybės Godžamas šiaurėje, Šeba rytuose, fundžų valstybė Senaras vakaruose, Enarėja pietuose.

 Istorija 
Damoto valstybė formavosi šiauriausiose gongų tautų teritorijose, ir jos pradžia paprastai datuojama X a.González-Ruibal, Alfredo. 2024. "Landscapes of Memory and Power: The Archaeology of a Forgotten Kingdom in Ethiopia". African Archaeological Review. 41 (1): 71–95. Kalbiškai giminingos gongų tautos panašiu metu piečiau kūrė Bizamo, Končo, Enarėjos, Jamos, Kafos valstybes. Damoto valdovai titulavosi motälämi, o jų sostinė buvo Maldaredė.Bouanga, Ayda (2014). "Le royaume du Damot : enquête sur une puissance politique et économique de la Corne de l'Afrique (XIIIe siècle)" (PDF). Annales d'Ethiopie (in French). 29: 27–58.

Etiopijos imperijos Zagvės dinastijos valdovas Zena Petrosas (983–989) bandė nukariauti Damotą, tačiau nesėkmingai. Iki XIII a. valstybė tapo galinga regione. Greičiausiai ji į savo hegemoniją įtraukė kitas gongų valstybėles, ir privertė mokėti duoklę savo rytines musulmoniškas kaimynes Ševą ir Ifatą.

Damoto gyventojai išpažino vietinę religiją, kurioje vyriausia dievybė buvo Däsk. XIII a. pabaigoje čia veikė Etiopijos misionierius Teklė Haimanotas, kuris paskleidė krašte krikščionybę.Lusini, Gianfrancesco (2020). "The Ancient and Medieval History of Eritrean and Ethiopian Monasticism: An Outline". In Samantha Kelly (ed.). A Companion to Medieval Ethiopia and Eritrea. Brill. p. 207. Tačiau didžioji visuomenės dalis išliko pagonimis iki XVI a.Fauvelle, François-Xavier (2020). "Of Conversion and Conversation: Followers of Local Religions in Medieval Ethiopia". In Samantha Kelly (ed.). A Companion to Medieval Ethiopia and Eritrea. Brill. p. 140.

1316 m. Etiopijos imperatorius Amda Seyon nukariavo Damotą. Tiesa, valstybė nebuvo iki galo integruota į imperijos sudėtį. Čia išlaikyta vietinė valdovų dinastija ir titulas.Ayenachew, Deresse (2020). "Territorial Expansion and Administrative Evolution under the "Solomonic" Dynasty". In Samantha Kelly (ed.). A Companion to Medieval Ethiopia and Eritrea. Brill. Nors vėliau piečiau buvusios gongų valstybės atgavo nepriklausomybę, Damotas liko Etiopijos sudėtyje. Spėjama, kad tuo metu jis patyrė nutautėjimą.

Valstybė rengdavo grobiamuosius žygius į vakarinių tautų regionus, kad gautų vergų. Šie buvo parduodami musulmonams ir krikščionims ir garsėjo kaip puikūs kariai.Francois-Xavier Fauvelle, 2018. The Golden Rhinoceros: Histories of Africa's Middle Ages". Ji taip pat garsėjo aukso ištekliais, ir parduodavo šį brangų metalą. XVI a. pradžioje čia viešėjęs portugalų keliautojas Francisco Álvares aprašo turtingą regioną, kuriame auga įvairūs vaisiai, avys, galvijai.Pankhurst, Richard (1997). The Ethiopian Borderlands Essays in Regional History from Ancient Times to the End of the 18th Century. Red Sea Press. p. 151. ISBN 9780932415196.

1531 m. Damotą nukariavo Adalio sultonatas. 1543 m. Etiopijos imperatorius Gelawdewos susigrąžino buvusią valdą. Kitas imperatorius, Sarsa Dengel ne kartą lankėsi šioje vaalinėje valstybėje. Jos kariai buvo naudojami Etiopijos armijoje kovojant su priešais, ypač oromais, kurie tuo metu aktyviai puldinėjo imperiją iš pietų.

XVI a. pabaigoje Damotas tiesiogiai patyrė Oromų migracijas. Šiems vadovavo luba Birmaje (1578–1586). Oromai atėję iš rytų lengvai nukariavo kraštą, išžudė didelę dalį vietos gyventojų ir naudojosi juo toliau skvebiantis į pietus ir vakarus.Hassen, Mohammed (2015). The Oromo and the Christian Kingdom of Ethiopia: 1300-1700. Boydell & Brewer. ISBN 978-1-84701-117-6. Dalis damoto gyventojų bėgdami nuo oromų persikėlė į šiaurę nuo Žydrojo Nilo (dab. Metekelio zona), kur jų diaspora yra žinoma kaip borai (šinašai). Likusieji Damoto gyventojai perėmė oromų kalbą ir įsiliejo į oromų etnosą.

Buvusios karalystės teritorijos iki XIX a. buvo administruojamos kaip Damoto provincija.

 Išnašos 

Kategorija:Etiopijos istorinės valstybės